Document ID: /roh_data/filtered/fineweb-2-filterrobots_roh.jsonl.gz/48946

Per questa dumengia As less jau proponer in Artg musical cun melodias e chanzuns da l'Europa dal Nord, da quellas popularas e da folk. Da la Svezia, Norvegia, Finlanda e schizunt da la Grönlanda. Suns e tuns per dis da stad lungs e per notgs d'enviern curtas. Jau As less preschentar musicists e chantaduras che fascineschan cun lur vuschs marcantas, intensivas e profundas. Lur melodias èn melancolicas e plain energia – per ballar ed er per giudair. Vus udis la furmaziun Hedningarna, ad Annibjorg Lien, Kimmo Pohjonen e Maria Kalaniemi a l'accordeon – ed er la furmaziun svizra-svedaisa Folk & Co. cun Jürg Nietlispach e Pär Näsbom.